රාජපක්‍ෂ ශක්තිය පිළිබඳව ලොවම දැනගන්නට මේ සංශෝධනය කදිම උදාහරණයක් යැයි පැවසු හෙතෙම රාජපක්‍ෂ පවුලට ඊර්ෂ්‍යාකාරයෝ වැඩි ඒ නිසා යැයි ද පැවැසීය.රාජපක්‍ෂ පවුල නොසිටින්න ශ්‍රී ලංකා නිදහස් පක්‍ෂයක් හෝ බණ්ඩාරනායකවරුන් නැතිවීමට ඉඩ තිබූ බැව් පෙන්වා දුන් මර්වින් සිල්වා මහතා, එක්සත් ජාතික පක්‍ෂයේ මුරන්ඩු දේශපාලනය ඔවුන්ටම පාරා වළල්ලක් වී ඇති බැව් ද පෙන්වා දුන්නේය.මේ රජයට විරුද්ධව කුමන්ත්‍රණ කරන කුමන්ත්‍රණ කරුවන්ට තමා පවසනුයේ 62, 71, 89 කුමන්ත්‍රණ වර්තමානයේ කරනවා නම් තමා සිටිනාතුරු ඒවාට ඉඩ නොමැති බවත්, එසේ වුවහොත් හැංගෙන්න ස්ථාන සොයා ගන්නා ලෙසත්ය.නව ව්‍යවස්ථා සංශෝධනය ජනතාවට දිව ඔසුවක් යැයි පෙන්වා දුන් මර්වින් සිල්වා මහතා, මේ ඔසුව ගම් දනව් පුරා බෙදා හරිමින් ජනතාව සුවපත් කරන්නේ යැයි ද පැවසීය.